b'\n_START_ARTICLE_\nHigh Rock\n_START_PARAGRAPH_\nHigh Rock\xc2\xa0\xe2\x80\x93 viena i\xc5\xa1 kompiuterini\xc5\xb3 \xc5\xbeaidim\xc5\xb3 The Elder Scrolls serijos provincij\xc5\xb3, esanti Tamriel \xc5\xbeemyno \xc5\xa1iaur\xc4\x97s vakaruose. Ji ribojasi su Hammerfell ir Skyrim provincijomis. High Rock apgyvendinta breton\xc5\xb3 ras\xc4\x97s atstovais. Provincijos pietuose \xc4\xafsitaisiusi ork\xc5\xb3 ras\xc4\x97s valstyb\xc4\x97\xc2\xa0\xe2\x80\x93 karalyst\xc4\x97 Orsinium.\n_START_SECTION_\nIstorija\n_START_PARAGRAPH_\nHigh Rock uolinga, kalnuota ir pilna mi\xc5\xa1k\xc5\xb3 provincija, kuri tur\xc4\x97jo gausyb\xc4\x99 valdov\xc5\xb3. Visi valdovai gyveno miestuose, kurie buvo ant auk\xc5\xa1t\xc5\xb3 kalv\xc5\xb3, tod\xc4\x97l gyventoj\xc5\xb3 sakoma: "Rask nauj\xc4\x85 kalnel\xc4\xaf ir tapk valdovu! "._NEWLINE_Pirmoji \xc4\xaf provincij\xc4\x85 gyventi atvyko aldmer\xc5\xb3 civilizacija, o v\xc4\x97liau atvyk\xc4\x99 \xc5\xa1iaurie\xc4\x8di\xc5\xb3 prot\xc4\x97viai ned\xc5\xbeiai, asimiliavo su aldmerais ir dvi ras\xc4\x97s virto viena breton\xc5\xb3 rase. Dar v\xc4\x97liau \xc4\xaf High Rock atvyko ork\xc5\xb3 ras\xc4\x97, ta\xc4\x8diau jos atstovai negyveno kartu su kitomis provincijos ras\xc4\x97mis._NEWLINE_Pirmosios eros 10\xc2\xa0m. provincijos \xc5\xa1iaur\xc4\x97je susik\xc5\xabr\xc4\x97 pirmoji ork\xc5\xb3 valstyb\xc4\x97\xc2\xa0\xe2\x80\x93 karalyst\xc4\x97 Orsinium, jos \xc5\xbeemes labai daug puldin\xc4\x97jo High Rock ir Hammerfell provincij\xc5\xb3 gyventojai. 808\xc2\xa0m. Orsinium apgyvendino redgardai, o 980\xc2\xa0m. karalyst\xc4\x97 buvo sugriauta High Rock ir Hammerfell armijos pakalik\xc5\xb3._NEWLINE_Pirmosios eros 240\xc2\xa0m. Skyrim ned\xc5\xbeiai u\xc5\xbe\xc4\x97m\xc4\x97 did\xc5\xbei\xc4\x85j\xc4\x85 High Rock teritorijos dal\xc4\xaf, ta\xc4\x8diau 355\xc2\xa0m. prad\xc4\x97jo klest\xc4\x97ti Direnni aldmer\xc5\xb3 \xc5\xa1eimos klanas, kuris 369\xc2\xa0m. suk\xc4\x97l\xc4\x97 kar\xc4\x85 prie\xc5\xa1 ned\xc5\xbeius ir 420\xc2\xa0m. atgavo u\xc5\xbeimtas savo \xc5\xbeemes. 477\xc2\xa0m.\xc2\xa0\xe2\x80\x93 482\xc2\xa0m. Direnni klano armija puol\xc4\x97 Skyrim ir Hammerfell provincijas, atsisak\xc4\x97 Tamriel imperijos reform\xc5\xb3 ir sutriu\xc5\xa1kino imperijos kariuomen\xc4\x99. 498\xc2\xa0m. bretonai u\xc5\xbepuol\xc4\x97 Direnni klan\xc4\x85 ir i\xc5\xa1var\xc4\x97 jos narius i\xc5\xa1 High Rock \xc5\xbeemi\xc5\xb3._NEWLINE_Antrosios eros 862\xc2\xa0m. High Rock provincij\xc4\x85 u\xc5\xbegrob\xc4\x97 Tamriel imperija._NEWLINE_Tre\xc4\x8diosios eros 396\xc2\xa0m. Skyrim \xc5\xa1iaurie\xc4\x8diai v\xc4\x97l u\xc5\xbepuol\xc4\x97 High Rock, prasid\xc4\x97jo naujas karas. 403\xc2\xa0m. kilo konfliktas tarp Daggerfall ir Sentinel miest\xc5\xb3._NEWLINE_Karai ir konfliktai visi\xc5\xa1kai sugriov\xc4\x97 High Rock provincij\xc4\x85\xe2\x80\xa6\n_START_SECTION_\nGeografija\n_START_PARAGRAPH_\nHigh Rock provincijoje pilna augalijos ir gyv\xc5\xabnijos r\xc5\xab\xc5\xa1i\xc5\xb3, gausu kaln\xc5\xb3 ir uol\xc5\xb3 region\xc5\xb3, vyrauja vidutini\xc5\xb3 platum\xc5\xb3 klimatas. Provincijos \xc5\xa1iaur\xc4\x97je kalnai Wrothgarian ir \xc4\xaflanka Iliac, vakaruose vandenynas Eltheric.\n_START_SECTION_\nPolitin\xc4\x97 sistema\n_START_PARAGRAPH_\nHigh Rock provincijoje monarchin\xc4\x97 politin\xc4\x97 sistema. Daugelyje miest\xc5\xb3 j\xc4\xaf neken\xc4\x8diama ir smerkiama. Miestuose prie Skyrim provincijos rib\xc5\xb3 visada vyksta pasiprie\xc5\xa1inimai \xc5\xa1iai sistemai.'